﻿ CUVÂNT BUN -SCRISORI- Trei scrisori ale Părintelui Ghelasie către Arhim Mina Dobzeu Prea Cuvioase Părinte Mina Dobzeu, Cu smerită metanie, eu, cel mai mic, Ieromonahul Ghelasie Gheorghe de la Sfânta Mănăstire Frăsinei, îndrăznesc să mă apropii de Prea Cuvioşia dumneavoastră ca să- mi arăt puţina mea recunoştinţă şi mulţumire faţă de ceea ce, prin pronia Dumnezeiască, aţi făcut pentru întărirea şi, ca să zic aşa, chiar îndreptarea mea pe calea cea duhovnicească Într-adevăr, bunul Dumnezeu de multe ori ne îndreaptă şi caută să ne apropie de adevărata cale, ca să nu rămânem cumva în rătăciri sau să fim împiedicaţi de a ajunge acolo unde ne este menirea, de a ajunge la Împlinirea, la Împlinirea vieţii noastre Fiecare dintre noi avem o împlinire, avem Specificul acestei Împliniri Nu ştiu cum să mulţumesc Prea Bunului Dumnezeu că m-a călăuzit, că mi-a deschis şi mie viaţa individual-personală şi că m-a învrednicit să fiu un slujitor, chiar şi nevrednic, al Sfintei Sale Biserici îndeosebi într-un chip de Taină, chipul monahicesc, chiar purtat cu nevrednicie şi cu multe greşeli şi insuficienţe Dar mila şi pronia Dumnezeiască au rânduit ca totuşi eu să fiu scos poate din lumea în care puteam cădea în mari greşeli Dumnezeu m-a scos ca să mă facă lucrător în via Sa cea sfântă Prea Cuvioase Părinte Mina, Prin această pronie, pe care a îngăduit-o Prea Bunul Dumnezeu, am primit şi de la Dumneavoastră acele sfaturi care mi-au dat, într-adevăr, o deschidere şi m-au făcut să înţeleg multe din tainele cele duhovniceşti În însemnările pe care le-am scris, în aşa-zisele cărticele „Răspuns de Apărare” şi „Biserica – Liturghia Euharistiei, Trupul Înveşnicirii lumii” şi în multe alte mici consemnări, am căutat să las ca pomenire, ca o mărturisire de smerită metanie şi de mulţumire faţă de Prea Cuvioşia dumneavoastră Dar ceea ce m-a copleşit şi mai mult a fost actul dumneavoastră, pe care eu îl consider un act de înălţime duhovnicească Mă refer aici la vizita pe care aţi făcut-o la Sfânta Mănăstire Frăsinei Făcută cu îngăduinţa Prea Bunului Dumnezeu, chiar dacă într-o perioadă în care eu trec printr-o mică suferinţă, această vizită a Prea Cuvioşiei dumneavoastră în mănăstirea noastră, acest act, pe mine m-a copleşit duhovniceşte şi, în acelaşi timp, m-a întărit şi mi-a dat încă un impuls de mare deschidere duhovnicească Acum pot mărturisi cu adevărat că, prin dumneavoastră, am primit încă o naştere din Apa şi din Duhul cel duhovnicesc Într-adevăr, viaţa mistică pe care, cu mila lui Dumnezeu, mi-am dorit-o şi mi-o doresc, s-a actualizat parcă şi mai mult prin dumneavoastră Pentru că viaţa mistică duhovnicească este tocmai actualizarea aceasta a naşterii din Taina Apei şi Duhului 1 cel duhovnicesc Trăirea acestei actualizări permanente este de fapt Trăirea Mistică Creştină Dumneavoastră, ca un Părinte ce are o vârstă – să nu-i zicem chiar prea înaintată, dar oricum, o vârstă – trecând prin multe nevoinţe şi chiar încercări, prin acest act de iubire cu adevărat părintească, de iubire faţă de mărturisirea cea duhovnicească, aţi făcut şi pentru mine, cel smerit şi neînsemnat, o deschidere, o naştere duhovnicească Astfel încât, cu smerită metanie, îndrăznesc – iertaţi-mi îndrăzneala, poate neruşinată chiar – şi vă rog să primiţi puţina mea, smerita mea mulţumire Taina aceasta a dragostei părinteşti parcă o trăiesc şi eu din ce în ce mai mult Mă gândesc cu adevărat ce Taină, ce Taină mare va fi Nădăjduiesc, dar mi-e frică să mă gândesc, din cauza nevredniciei mele, la Taina când voi putea şi eu sta în faţa Iubirii absolute a lui Dumnezeu Tatăl Ooo, Iubire Părintească!!!! Ooo, Iubire Absolută!!! Ooo, Iubire a Veşniciei, a Vieţii Veşnice!!! Creştinismul este Chipul Iubirii Veşnice care înseamnă Viaţă Veşnică! Fericiţi cei care se vor împărtăşi de Iubirea cea Veşnică! Dacă noi ne împărtăşim din Liturghia Fiului, care este o Liturghie Euharistică, prin desăvârşirea Împărtăşirii şi din Iubirea Părintească se va naşte Veşnicia Ce Taină înaltă, Doamne! Doamne, Doamne!!! Fericiţi cei care vor ajunge la această întâlnire a Împărăţiei Dumnezeieşti în care împărtăşirea euharistică este actualizarea veşnică a împărtăşirii din Iubirea Părintească absolută, o actualizare a Împărtăşirii veşnice din Harul, din Strălucirea şi din milostivirea cea veşnică a Prea Sfântului Duh Iată împărtăşirea prielnică a desăvârşirii veşnice Prea Cuvioase Părinte Arhimandrit Mina Dobzeu, Încă o dată vă rog, primiţi şi puţina, smerita mea metanie şi mulţumire Încă o dată vă spun că venirea Prea Cuvioşiei dumneavoastră la Sfânta Mănăstire Frăsinei a fost atât de copleşitoare pentru mine Poate că noi nu ne-am arătat atunci recunoştinţa şi poate că n-am răspuns aşa cum ar fi trebuit De aceea vă rugăm să fiţi îngăduitor În general Tainele copleşitoare nu se trăiesc în momentul săvârşirii lor, ci doar după aceea Şi eu după aceea am trăit acest moment al Iubirii Părinteşti arătată de prea Cuvioşia dumneavoastră Aveţi mulţi fii duhovniceşti Sunteţi un Părinte cu multe roduri Aţi născut pe mulţi Sunteţi cu adevărat chip de Părinte Eu poate sunt unul dintre cei care moştenesc încă nişte insuficienţe, chiar nişte handicapuri Dar, prin dumneavoastră m-am împărtăşit şi eu, smeritul, din lumina Iubirii Părinteşti pe care acum simt nevoia să o mărturisesc în semn de recunoştinţă şi mulţumire Iertaţi-mi, încă o dată, cu smerită metanie, această îndrăzneală Nu vreau să fie obrăznicie Dar mă bucur mult şi mulţumesc Prea Bunului Dumnezeu de această învrednicire pe care mi-a înlesnit-o 2 Lucrările dumneavoastră duhovniceşti sunt cu adevărat la Chipul de Părinte Nu vreau ca cele ce spun acum să fie considerate aşa, de formă Dumneavoastră, având Chipul Duhovnicesc, poate consideraţi că aceste lucruri sunt prea mici, că nu au importanţă Poate că fiii duhovniceşti, mărturisirea recunoştinţei fiilor duhovniceşti, nu mai constituie pentru dumneavoastră laude sau cine ştie ce alte motive Aceste lucruri pentru dumneavoastră nu mai contează şi nu mai sunt, căci Iubirea Părintească este dincolo de ele Însă, Prea Cuvioase Părinte Mina, primiţi şi smerita mea metanie de mulţumire Şi îndrăznesc să vă mai rog ca, din când în când, să vă mai aduceţi aminte şi de mine Consider că dacă Iubirea dumneavoastră Părintească s-a oprit şi în mine, şi a început să dea rod, consider că acest lucru este o împlinire mare şi este cu adevărat o prelungire şi o actualizare a Iubirii însăşi, a Iubirii pe care mi-aţi dăruit-o şi mie Lucrarea dumneavoastră este lucrarea cea de taină, lucrarea Mistică Creştină a rugăciunii isihaste, a rugăciunii Chipului de Fiu, a Domnului nostru Iisus Hristos Este o lucrare mare care, prin vizita dumneavoastră la Mănăstirea Frăsinei, a făcut încă o deschidere, o naştere din nou din Apa cea Duhovnicească, din Apa şi din Duhul cel Duhovnicesc Eu, smeritul, vă încredinţez că venirea dumneavoastră, chiar dacă a fost fugitivă şi poate nu a fost într-un răspuns aşteptat şi arătat în alt fel, doresc să ştiţi că s-a făcut cu sămânţa, ce deja a fost însămânţată, şi care totuşi va rodi chiar dacă a căzut, poate, pe un pământ mai uscat sau chiar în locuri cu spini Parabola Semănătorului din Sfânta Evanghelie mi se pare superbă şi tainică tocmai prin faptul că semănătorul nu ţine cont unde seamănă Seamănă chiar şi pe drum, seamănă şi pe pământ neroditor, seamănă şi printre spini, seamănă şi pe pământ roditor Dar el ştie că se pot întâmpla adevărate minuni când o sămânţă, chiar şi pe drum, cine ştie prin ce Împrejurări, va rodi Chiar şi printre spini, cine ştie prin ce împrejurări, va rodi! Aşa că trebuie semănată!!! Dumneavoastră sunteţi chipul evanghelic al semănătorului duhovnicesc şi această sămânţă Prea Sfântă să fiţi încredinţat că va rodi! Oricum, nu se va pierde! Iar vizita dumneavoastră la Mănăstirea Frăsinei nu este altceva decât această lucrare a semănătorului evanghelic Să fiţi încredinţat că într-adevăr, sămânţa va rodi! Pentru dumneavoastră poate nu contează mulţumirea noastră Iubirea Părintească copleşeşte totul Dar, prin faptul că aţi făcut această lucrare, dumneavoastră v-aţi împlinit şi mai mult Încât, încă o dată o spun, nu are importanţă recunoştinţa noastră Dar totuşi eu, smeritul, îndrăznesc să-mi mărturisesc această recunoştinţă şi să vă mulţumesc În fine, sămânţa aruncată de dumneavoastră, chiar dacă eu poate am un pământ cu spini şi uscat şi neroditor, sper şi nădăjduiesc că nu se va usca şi, cu milostivirea Preasfântului Duh, va da totuşi rod Sper că va da! De aceea, Prea Cuvioase Părinte, cu ocazia noului an 2003, eu, smeritul, îndrăznesc să vă urez tradiţionala urare: La Mulţi Ani! Şi Prea Bunul Dumnezeu să mai îngăduie să mai rămâneţi aici pentru a mai face semănarea prea sfântă evanghelică a Chipului lui Hristos, Mântuitorul omenirii 3 Ooo, Prea Bunule Dumnezeu al nostru, Prea Sfântă Treime, Slavă Ţie! Slavă Ţie, Prea Sfântă Treime! Prea Binecuvântată Maică a Domnului, voi Sfinţi, voi Cete Îngereşti, fiţi cu milostivire şi cu iubirea cea Părintească şi ocrotiţi-ne şi pe noi! Amin! Prea Cuvioase Părinte Mina, Cu smerită metanie! Mulţumesc Preabunului Dumnezeu că, prin Dumneavoastră, „certatu-m-a, dar morţii nu m-a dat!” Aşa este Milostivirea Sa, ca să ne lase să fim „probaţi şi judecaţi” unii prin alţii şi aşa să primim IERTAREA şi Îndreptarea Vai şi amar însă de cei ce nu primesc „certarea” şi se încătuşează pe ei înşişi în „lanţurile” doar ale „părerilor proprii de sine” Totodată mulţumesc Purtării de Grijă a lui Dumnezeu că m-a făcut şi pe mine „Părtaş” la Bunătăţile Cele Sfinte Duhovniceşti ce se revarsă „peste şi prin” cei ce ÎL IUBESC Este un mare DAR să poţi fi pe lângă „Oamenii lui Dumnezeu” şi să te învredniceşti de Tainele Cele Înalte Încă din copilărie am avut şi eu acest „privilegiu” şi îl consider o Milostivire Dumnezeiască, prin care şi eu să nu mă pierd în „patimile şi răutăţile” mele De aici „Cultul” meu pentru „Părinţii Duhovniceşti” şi îndeosebi pentru „Sfinţii Părinţi ai Bisericii lui Hristos” Se tot vorbeşte de zişi „ucenici”, fără să se ştie clar ce înseamnă să fii „ucenicul cel Duhovnicesc” Ucenic nu este cel ce ascultă ocazional unele zise „învăţături” ce i se par minunate, ci adevăratul Ucenic este un „Urmaş întreg şi Total” al Vieţii Duhovniceşti a unui Părinte Duhovnicesc Ucenicul trebuie să „Crească” îndelung „udat” de Apa Cea Vie a Părintelui Duhovnicesc şi doar după „multe şi aspre încercări şi probări” să primească „ÎNFIEREA de Ucenicie” Puţini sunt „Părinţii Duhovniceşti”, şi mai puţini [sunt] „Ucenici şi Urmaşi” după „măsura” acestora Cine se laudă că este „Ucenicul” unui Părinte Duhovnicesc doar aşa, de ocazie, şi fără să „sufere focul uceniciei” este un mincinos Eu personal am dorit să fiu „Ucenic” al unui Părinte Duhovnicesc, dar mi-am dat seama că nici după ani îndelungaţi nu am putut să primesc cu adevărat „ÎNFIEREA de Ucenic”, spre mâhnirea Părintelui meu, „Moş-Avva” Mulţumesc Domnului că fiind pe lângă mulţi Părinţi Duhovniceşti mi-am putut vedea „neputinţele şi slăbiciunile” şi a mă „pleca cu metanie”, adevăratul meu răspuns” 4 Şi faţă de Prea Cuvioşia Voastră, Părinte Mina, nu pot avea decât acest răspuns de „smerită metanie” şi nădăjduiesc să primesc „Mila Părintească a Duhovniciei” Care binecuvintează trecând peste toate nevredniciile M-am bucurat mult că mi-aţi înţeles şi „râvna” mea de a mărturisi şi eu pe Hristos, care peste toate „greşelile mele” mă primeşte şi pe mine să Cânt Lauda Sa Cer iertare pentru toate şi primesc acea „certare şi îndreptare” Nădăjduiesc astfel să nu fiu un „lepădat”, ci un „sărac” care cere „Milostivenia cea Iubitoare” Cu smerită metanie, cel mai mic Ghelasie Gheorghe Sf Mre Frăsinei 2001 oct P S Rog un răspuns de primire Prea Cuvioase Părinte Mina, Cu smerită metanie 5 